cometadata/datacite-titles-descriptions-related-identifiers huggingface dataset:
DOI: 10.21227/rwqm-9b44
title: Online Offline Learning for Sound-based Indoor Localization Using Low-cost Hardware Data

description: Matlab Implementation of the described Online Offline Learning Architecture (OOLA) and Visualizations/Plots of Simulations.The files includeData Generation SourcecodesMicrocontroller sourcecode (path:DataGeneration/controller.ino)Node-RED flow (path:DataGeneration/node_RED_flow.txt)Python file manipulation (path:DataGeneration/Python/prepare_data_format.py)Sound file generator (path:DataGeneration/soundGenerator.m)Raw dataOffline data (path:Matlab/load and preprocess offline data/data)Online data (path:Matlab/online data load and preprocess/data)Preprocessed dataOffline data (path:Matlab/load and preprocess offline data/Data3600.mat)Online data (path:Matlab/online data load and preprocess/DataOnline3600.mat)The Online Offline Learning Architecture (OOLA)Configurable (path:Matlab/OOL/InitOOL.m)With basic 1NN & K-Means implementations (path:Matlab/OOL/)Plots and visualisations of simulationsBasic LVQ simulator (path:Plots/LVQ Simulator/LVQSimulatorV003.m)K-Means/LVQ comparison simulator (path:Plots/LVQ Simulator/kmeanslvqprototypes.m)Overall results bar charts (path:Plots/ool results plot 1/plotergebnisse.m)StatisticsK-Means prototypes classification rates (path:Matlab/lvq and kmeans test/kMeansPrototypes)LVQ prototypes classification rates (path:Matlab/lvq and kmeans test/LVQPrototypes)OOLA classification rates depending on configurations (path:Results/OOL/)OOLA processing data for classification (path:Results/OOL/)
DOI: 10.5519/qd.2kcmfs1l
title: Query on the Natural History Museum Data Portal (data.nhm.ac.uk) (1000 records)
DOI: 10.25919/5da9777ecc346
title: Parkes observations for project P958 semester 2019OCTS_01

description: Fast radio bursts (FRBs) continue to raise more questions than they answer. Until last year, only one burst – the only one known to repeat - had been localized to a bright radio nebula (either a young supernova remnant or pulsar wind nebulae) in a distant dwarf galaxy. Over the last two year searches with the Australian Square Kilometre Array Pathfinder (ASKAP) have detected 31 bursts, five of which have been localised to host galaxies at redshifts ranging from 0.1 to 0.5. These bursts and their hosts are very unlike the repeater, suggesting there may be a dichotomy in the population. However one of the arcminute-localised ASKAP FRBs has recently been found to repeat. Here we propose to search and study repetitions in this FRB population. Our comprehensive sample and a dense monitoring campaign of well localised bursts, at a fluence limit more than 60 times lower than that of their detections to characterise the fraction of bursts that repeat. For bursts that repeat the unique wide bandwidth observations will be used to test leading models of burst emission.
DOI: 10.5519/qd.begxfbjb
title: Query on the Natural History Museum Data Portal (data.nhm.ac.uk) (1 records)
DOI: 10.14457/cu.the.2011.1509
title: กรอบงานสำหรับพอร์ทัลข้อมูลเรื่องความมั่นคงของเว็บไซต์สำหรับเจ้าของกิจการขนาดกลางและขนาดย่อมของไทย

description: ปัจจุบันเว็บไซต์ของบริษัทขนาดกลางและขนาดย่อมของไทย (เอสเอ็มอี - SME) มีจำนวน มาก ซึ่งบริษัทเอสเอ็มอีเหล่านี้มีข้อจำกัดในเรื่องบุคลากร งบประมาณ และการรับรู้ข้อมูลข่าวสาร แม้ความรู้เกี่ยวกับความมั่นคงของเว็บไซต์มีอยู่มาก แต่ก็มีความซับซ้อนเข้าใจยาก จึงมีแนวคิดในการนำความรู้ทางด้านความมั่นคงสำหรับเว็บไซต์มานำเสนอในรูปแบบสร้างเป็นเว็บพอร์ทัล ในรูปแบบที่เข้าใจได้ง่ายเหมาะกับเจ้าของกิจการ ซึ่งจะช่วยในการกำกับดูแลเจ้าหน้าที่เทคนิคของบริษัท ในการทำให้เว็บไซต์มีความมั่นคงในระดับพื้นฐานได้โดยเสียค่าใช้จ่ายต่ำ งานวิจัยนี้มุ่งเน้นการจัดหมวดหมู่เนื้อหาด้านความมั่นคงเว็บไซต์ และนำเสนอเนื้อหาความรู้พื้นฐานในเว็บไซต์ พร้อมทั้งสำรวจและสอบถามความคิดเห็นของเจ้าของกิจการเอสเอ็มอีที่ ได้อ่านเนื้อหาในเว็บไซต์
DOI: 10.14457/cu.the.2011.1510
title: การปรับปรุงประสิทธิภาพแป้นพิมพ์เสมือนภาษาไทยสำหรับเครือข่ายทางสังคม

description: แป้นพิมพ์เสมือนเป็นส่วนต่อประสานผู้ใช้ชนิดหนึ่งทำหน้าที่รับข้อมูลประเภทตัวอักขระ แป้นพิมพ์เสมือนนิยมใช้งานในอุปกรณ์ประเภทหน้าจอสัมผัสและอุปกรณ์พกพาขนาดเล็กที่ไม่มีแป้นพิมพ์จริงทางกายภาพ เครือข่ายทางสังคมเป็นการติดต่อสื่อสารที่กำลังได้รับความนิยมมากในปัจจุบัน การใช้งานแป้นพิมพ์เสมือนภาษาไทยกับเครือข่ายทางสังคม อาจยังไม่มีประสิทธิภาพเพียงพอเนื่องจากจำนวนตัวอักขระในภาษาไทยมีมาก การพิมพ์ข้อความยาวอาจใช้เวลาในการหาและพิมพ์นานไม่เหมือนภาษาอังกฤษ การออกแบบโครงสร้างแป้นพิมพ์เสมือนใหม่โดยการจัดตำแหน่งตัวอักขระภาษาไทยใหม่ จะช่วยลดเวลาและเพิ่มประสิทธิภาพในการพิมพ์ งานวิจัยนี้นำเสนอวิธีการออกแบบโครงสร้างแป้นพิมพ์เสมือนภาษาไทยใหม่ ให้เหมาะสมกับการใช้เครือข่ายทางสังคม โมเดลที่ใช้ในการคำนวณเวลาการพิมพ์คือกฎของฟิต (Fitts' law) ขั้นตอนวิธีพันธุกรรมถูกนำมาใช้ในการออกแบบโครงสร้างแป้นพิมพ์เสมือนใหม่ แป้นพิมพ์เสมือนใหม่ถูกทดสอบและประเมินประสิทธิภาพเปรียบเทียบกับโครงสร้างแบบเดิม ผลลัพธ์ที่ได้แสดงให้เห็นว่าแป้นพิมพ์เสมือนใหม่มีประสิทธิภาพดีกว่าแบบเดิมภายใต้เงื่อนไขการใช้งานกับเครือข่ายทางสังคม
DOI: 10.14457/cu.the.2011.1511
title: การยอมรับเข้าทำงานของผู้บริหารต่อผู้พ้นโทษหญิงที่ได้รับการฟื้นฟู : ศึกษากรณีโรงงานอุตสาหกรรม จังหวัดสมุทรปราการ

description: การศึกษาวิจัยในครั้งนี้ใช้วิธีวิจัยทั้งเชิงปริมาณและเชิงคุณภาพ โดยการใช้แบบสอบถามเป็นเครื่องมือในการวิจัยจากผู้บริหารของโรงงานอุตสาหกรรมขนาดใหญ่ที่อยู่ในจังหวัดสมุทรปราการ จำนวน 230 รายและจากการสัมภาษณ์แบบเจาะลึกผู้บริหารโรงงานอุตสาหกรรม จำนวน 10 ราย โดยมีวัตถุประสงค์เพื่อศึกษาถึงการยอมรับเข้าทำงานของผู้บริหารที่มีต่อผู้พ้นโทษหญิงที่ได้รับการฟื้นฟู เป็นการศึกษาถึงปัจจัยต่างๆ ที่ส่งผลต่อการยอมรับและไม่ยอมรับผู้พ้นโทษหญิงที่ได้รับการแก้ไขฟื้นฟูเข้าทำงานและความคิดเห็นต่างๆ ที่มีผลต่อการยอมรับผู้พ้นโทษหญิงที่ได้รับการฟื้นฟูเข้าทำงาน ผลการวิจัยสรุปได้ดังนี้ ผลการวิจัยพบว่า ผู้บริหารส่วนใหญ่มองว่าผู้พ้นโทษหญิงที่ได้รับการฟื้นฟูเป็นบุคคลที่ไม่แตกต่างจากบุคคลทั่วไป มีความรู้สึกเห็นใจและเต็มใจให้ความช่วยเหลือผู้พ้นโทษหญิงเหล่านั้น ผู้บริหารคาดว่าการกระทำผิดนั้นไม่ได้เป็นกระทำผิดโดยสันดาน ผู้พ้นโทษหญิงจึงสามารถปรับเปลี่ยนพฤติกรรมให้เป็นคนดีได้โดยจะไม่ก่อปัญหาให้กับหน่วยงานหรือองค์กรและสามารถทำงานร่วมกับบุคคลอื่นได้หากคนในสังคมเปิดโอกาสและให้การยอมรับผู้พ้นโทษหญิงโดยปราศจากการตีตราหรือประณาม โอกาสในการกระทำผิดซ้ำของผู้พ้นโทษหญิงจะมีแนวโน้มลดลง ดังนั้น สังคมไทยควรให้โอกาสและให้อภัยต่อผู้พ้นโทษหญิงที่ได้รับการฟื้นฟูกลับคืนสู่สังคม และเข้าทำงานได้เหมือนคนปกติทั่วไปเพื่อให้ผู้พ้นโทษหญิงได้รับการฟื้นฟูได้มีโอกาสแก้ไขปรับเปลี่ยนพฤติกรรมเป็นคนดี สามารถอยู่ร่วมกับคนในสังคมได้อย่างมีความสุขและสังคมก็จะเป็นสังคมที่น่าอยู่ โดยปัญหาอาชญากรรมที่เกิดซ้ำแล้วซ้ำอีกก็จะลดน้อยลง
DOI: 10.14457/cu.the.2011.1512
title: การวิเคราะห์การสั่นสะเทือนของโครงสร้างแผ่นบางรูปสี่เหลี่ยมที่มีความหนาเป็นขั้นด้วยระเบียบวิธีแคนโทโรวิช

description: วิทยานิพนธ์นี้ศึกษาพฤติกรรมการสั่นสะเทือนของโครงสร้างแผ่นบางรูปสี่เหลี่ยมที่มีความหนาเปลี่ยนไปเป็นขั้นตามทิศทางของแกน y โดยใช้ระเบียบวิธีแคนโทโรวิช ชิ้นงานทำจากวัสดุไอโซทรอปิกและคอมโพสิทที่มีการเรียงตัวของเส้นใยแบบ cross-ply เงื่อนไขขอบเขตการจับยึดคือการจับยึดแบบอิสระ แบบยึดแน่น และแบบปล่อยอิสระ ระเบียบวิธีแคนโทโรวิชเป็นระเบียบวิธีเชิงตัวเลขใช้หลักการการแปรผันของพลังงานศักย์รวมต่ำสุด อาศัยการสมมติให้ฟังก์ชันการเคลื่อนที่นอกระนาบอยู่ในรูปผลคูณของฟังก์ชันในทิศทาง x กับทิศทาง y โดยฟังก์ชันทั้งสองอยู่ในรูปของอนุกรมอนันต์ อาจถือว่าระเบียบวิธีแคนโทโรวิชเป็นระเบียบวิธีกึ่งวิเคราะห์กึ่งเชิงเลขเนื่องจากสามารถลดรูปสมการเชิงอนุพันธ์ย่อยเป็นสมการเชิงอนุพันธ์สามัญในรูปของสมการครอบคลุม และสมการเงื่อนไขขอบเขต เนื่องจากชิ้นงานที่มีความหนาเปลี่ยนไปเป็นขั้นตามแกน y สมการเงื่อนไขความต่อเนื่องเป็นเงื่อนไขเชื่อมฟังก์ชันการเคลื่อนที่บริเวณชิ้นงานที่มีความหนาเปลี่ยนไป ท้ายที่สุดปัญหาจะอยู่ในรูปปัญหาค่าเจาะจงโดยค่าเจาะจงจากการแก้สมการคือค่าความถี่ธรรมชาติและเวกเตอร์เจาะจงสามารถนำไปคำนวณหารูปร่างโหมดการสั่นสะเทือน คำตอบลู่เข้าสู่ค่าใดค่าหนึ่ง จากการเปรียบเทียบผลเฉลยที่ได้จากระเบียบวิธีแคนโทโรวิชกับผลการศึกษาอื่นในอดีต ผลจากระเบียบวิธีไฟไนต์เอลิเมนต์ และผลการทดลอง พบว่าผลเฉลยที่ได้จากระเบียบวิธีแคนโทโรวิชเป็นผลเฉลยที่มีความถูกต้อง แม่นยำ และใกล้เคียงกับผลเฉลยแม่นตรง ผลการศึกษานี้ทำให้สามารถวิเคราะห์พฤติกรรมการสั่นสะเทือนของโครงสร้างได้ก่อนสร้างจริงและสามารถออกแบบให้ชิ้นงานสั่นสะเทือนอยู่ในช่วงค่าความถี่ธรรมชาติที่ต้องการ นอกจากนี้ยังสามารถนำระเบียบวิธีแคนโทโรวิชไปประยุกต์วิเคราะห์ปัญหาอื่นได้ เช่น การโก่งงอของโครงสร้างที่มีความหนาเปลี่ยนไปเป็นขั้น
DOI: 10.14457/cu.the.2011.1513
title: ประเด็นกฎหมายเกี่ยวกับสินค้าประเภทบุหรี่ : ศึกษาคดีบุหรี่นำเข้าจากฟิลิปปินส์

description: คดีบุหรี่นำเข้าจากฟิลิปปินส์มีประเด็นกฎหมายที่สำคัญเกี่ยวกับมาตรการทางศุลกากรและมาตรการทางภาษีของไทยที่ใช้กับสินค้าประเภทบุหรี่ ได้แก่ การประเมินอากร การกำหนดราคาขายปลีก ระบบภาษีมูลค่าเพิ่ม การทบทวนการประเมินอากรและคำสั่งวางประกันค่าภาษีอากร การเผยแพร่กฎเกณฑ์ที่เกี่ยวข้องกับการคืนหลักประกันสำหรับ ค่าแสตมป์ยาสูบ เงินบำรุงกองทุนสนับสนุนการสร้างเสริมสุขภาพ เงินบำรุงองค์การกระจายเสียงและแพร่ภาพสาธารณะแห่งประเทศไทย คณะกรรมการวินิจฉัยข้อพิพาทและองค์กรอุทธรณ์ในคดีดังกล่าววินิจฉัยว่ามาตรการดังกล่าวที่ใช้กับบุหรี่นำเข้าจากฟิลิปปินส์ที่พิพาทไม่สอดคล้องกับความตกลงว่าด้วยการประเมินราคาศุลกากร Article 1 Article 5 Article 7 Article 10 และ Article 16 และความตกลงแกตต์ Article III:2 first sentence Article III:4 Article XX(d) และ Article X และมีคำแนะนำให้ไทยดำเนินการให้มาตรการทางศุลกากรและมาตรการทางภาษีของไทยสอดคล้องกับความตกลงขององค์การการค้าโลก วิทยานิพนธ์นี้มุ่งที่จะวิเคราะห์เกี่ยวกับความไม่สอดคล้องของมาตรการของไทยที่เป็นประเด็นกับบทบัญญัติในความตกลงแกตต์และความตกลงว่าด้วยการประเมินราคาศุลกากรดังกล่าว ข้อพิจารณาทางกฎหมายที่สำคัญจากคดี และเสนอแนะการแก้ไขกฎหมาย ระเบียบ และวิธีปฏิบัติของไทยที่เกี่ยวข้องกับการประเมินอากร ค่าแสตมป์ยาสูบ เงินบำรุงกองทุนสนับสนุนการสร้างเสริมสุขภาพ เงินบำรุงองค์การกระจายเสียงและแพร่ภาพสาธารณะแห่งประเทศไทย และภาษีมูลค่าเพิ่มในสินค้าประเภทบุหรี่ ให้สอดคล้องกับความตกลงแกตต์และความตกลงว่าด้วยการประเมินราคาศุลกากร
DOI: 10.14457/cu.the.2011.1514
title: กลยุทธ์การขยายตราสินค้าโทรศัพท์มือถือกับภาพลักษณ์ตราสินค้าหลัก ก่อนและหลังการขยายตราสินค้า

description: การวิจัยครั้งนี้มีวัตถุประสงค์เพื่อศึกษาถึงความแตกต่างของภาพลักษณ์ตราสินค้าหลักก่อนและหลังการขยายตราสินค้า จากการเลือกใช้กลยุทธ์การขยายตราสินค้าที่มีความเหมาะสมกับตราสินค้าหลักในระดับที่แตกต่างกัน โดยใช้การวิจัยเชิงสำรวจ และใช้แบบสอบถามเป็นเครื่องมือในการเก็บข้อมูล มีกลุ่มตัวอย่างเป็นชายและหญิง อายุ 15-34 ปี ในเขตกรุงเทพมหานคร จำนวน 411 คน ตราสินค้าที่นำมาใช้ในการวิจัยครั้งนี้ คือ ตราสินค้าโทรศัพท์มือถือ Nokia และ Motorola และประเภทสินค้าขยายแบบสมมติ 2 ประเภท ได้แก่ ประเภทสินค้าขยายแบบสมมติที่มีระดับความเหมาะสมกับตราสินค้าหลักในระดับสูง คือ นาฬิกาข้อมือ และประเภทสินค้าขยายแบบสมมติที่มีระดับความเหมาะสมกับตราสินค้าหลักในระดับต่ำ คือ รองเท้ากีฬา ผลการวิจัยพบว่า กลยุทธ์การขยายตราสินค้าไปสู่สินค้าประเภทนาฬิกาข้อมือ ซึ่งเป็น กลยุทธ์การขยายตราสินค้าที่มีระดับความเหมาะสมกับตราสินค้าหลักในระดับสูง ทำให้ภาพลักษณ์ตราสินค้าโดยทั่วไปหลังการขยายตราสินค้าของตราสินค้า Nokia ลดลงอย่างมีนัยสำคัญทางสถิติ ในขณะที่ภาพลักษณ์ตราสินค้าเชิงผลิตภัณฑ์หลังการขยายตราสินค้าของตราสินค้า Nokia ไม่ลดลง ส่วนภาพลักษณ์ตราสินค้าโดยทั่วไปและภาพลักษณ์ตราสินค้าเชิงผลิตภัณฑ์หลังการขยายตราสินค้าของตราสินค้า Motorola ลดลงอย่างมีนัยสำคัญทางสถิติทั้งคู่ สำหรับกลยุทธ์การขยายตราสินค้าไปสู่สินค้าประเภทรองเท้ากีฬา ซึ่งเป็นกลยุทธ์การขยายตราสินค้าที่มีระดับความเหมาะสมกับตราสินค้าหลักในระดับที่ต่ำกว่า ทำให้ภาพลักษณ์ตราสินค้าโดยทั่วไปและภาพลักษณ์ตราสินค้าเชิงผลิตภัณฑ์หลังการขยายตราสินค้าของทั้งตราสินค้า Nokia และ Motorola ลดลงอย่างมีนัยสำคัญทางสถิติ
DOI: 10.14457/cu.the.2011.1515
title: ประสิทธิผลของความสอดคล้องระหว่างธุรกิจหลักกับกิจกรรมความรับผิดชอบต่อสังคมขององค์กร ต่อภาพลักษณ์องค์กร

description: การวิจัยครั้งนี้ เป็นการวิจัยเชิงทดลอง (Experimental research method) แบบ 2X2 แฟคทอเรียล (Factorial design) โดยมีวัตถุประสงค์หลักเพื่อศึกษาผลกระทบของ 2 ปัจจัยในการแสดงความรับผิดชอบต่อสังคมขององค์กร ที่ส่งผลต่อภาพลักษณ์องค์กร อันได้แก่ (1) ปัจจัยด้านระดับความเกี่ยวพันต่อสินค้า และ (2) ปัจจัยด้านความสอดคล้องระหว่างธุรกิจหลักกับกิจกรรมความรับผิดชอบต่อสังคมขององค์กร โดยเก็บข้อมูลกับกลุ่มผู้เข้าร่วมการทดลองซึ่งเป็นนิสิตระดับปริญญาตรี ของคณะนิติศาสตร์ จุฬาลงกรณ์มหาวิทยาลัย จำนวน 166 คน ในเดือนกุมภาพันธ์ พ.ศ. 2555 ผลการวิจัยพบว่า ทั้งปัจจัยด้านระดับความเกี่ยวพันต่อสินค้า และ ปัจจัยด้านความสอดคล้องระหว่างธุรกิจหลักกับกิจกรรมความรับผิดชอบต่อสังคมขององค์กร ต่างสามารถส่งผลกระทบทางตรงต่อภาพลักษณ์องค์กรได้อย่างมีนัยสำคัญทางสถิติทั้งคู่ อย่างไรก็ตามหากพิจารณาในส่วนของผลกระทบเชิงปฏิสัมพันธ์ของทั้ง 2 ปัจจัยดังกล่าว กลับพบว่าปัจจัยด้านระดับความเกี่ยวพันต่อสินค้า และ ปัจจัยด้านความสอดคล้องระหว่างธุรกิจหลักกับกิจกรรมความรับผิดชอบต่อสังคมขององค์กร ไม่ได้ส่งผลกระทบเชิงปฏิสัมพันธ์ร่วมกันต่อภาพลักษณ์องค์กรอย่างมีนัยสำคัญทางสถิติ
DOI: 10.14457/cu.the.2011.1516
title: วิเคราะห์เดี่ยวจะเข้เพลงกราวในสามชั้นทางอาจารย์ศิวศิษฏ์ นิลสุวรรณ

description: ศึกษาบริบทที่เกี่ยวข้อง ศึกษาโครงสร้างเพลงและศึกษารูปแบบการดำเนินทำนองและกลวิธีพิเศษของเดี่ยวจะเข้ โดยใช้ระเบียบวิธีวิจัยเชิงคุณภาพ ผลการวิจัยพบว่า เพลงกราวในถือเป็นเพลงเดี่ยวขั้นสูงที่มีความสำคัญ ผู้ที่จะถ่ายทอดหรือสืบทอดได้นั้นต้องเป็นผู้ที่มีความสามารถสูง มีวุฒิภาวะ เคยบวชเรียนแล้ว และได้รับการอนุญาตจากครูผู้สอน นอกจากนี้ยังเป็นบทเพลงที่ใช้ในพิธีกรรมของสงฆ์ ใช้บรรเลงรวมอยู่ในเพลงชุดโหมโรงเย็น ใช้บรรเลงประกอบการแสดงโดยเฉพาะเป็นบทเพลงสำหรับตัวยักษ์ เพลงกราวในเป็นเพลงที่มีทำนองประกอบด้วยกันในลักษณะ “โยน” การเดี่ยวกราวในสำหรับเครื่องดนตรีประเภทปี่พาทย์จะประดิษฐ์เป็นอัตราสามชั้น สำหรับเครื่องดนตรีประเภทเครื่องสายจะเป็นอัตราสองชั้น เคยมีการประดิษฐ์เป็นอัตราสามชั้นด้วยได้แก่ ทางคุณครูแสวง อภัยวงศ์ ทำนองหลักที่นำมาเป็นต้นรากในการประพันธ์ทางเดี่ยวครั้งนี้ เป็นทางฝั่งธนบุรี ซึ่งอาจารย์ศิวศิษฏ์ นิลสุวรรณได้รับการถ่ายทอดจากคุณครูวิเชียร เกิดผล ศิลปินอาวุโสบ้านใหม่หางกระเบน ประกอบด้วยกัน 6 กลุ่มเสียงโยน ทำนองทางเดี่ยวจะเข้พบลักษณะพิเศษ 6 ประการที่ถือว่าเป็นการเรียบเรียงกลวิธีสำหรับการเดี่ยวจะเข้ใหม่ ได้แก่ ประการแรกการดำเนินทำนองโดยการใช้ไม้ดีดจะเข้ดำเนินทำนองจังหวะหน้าทับควบคู่ไปกับการดำเนินทำนองเพลง ประการที่สองการดำเนินทำนองด้วยการรัวไม้ดีดโดยละเอียดประกอบกับเสียงในสายลวดลักษณะ 2 พยางค์เสียงต่อ 1 ห้องโน้ตเพลง สลับกับการใช้ไม้ดีดเข้าที่สายเอกและสายลวดเป็นชุดทำนอง ประการที่สามคือการใช้กลวิธีการดำเนินทำนองเดี่ยวจะเข้คือ “ลักษณะการตบสายแบบขยี้” ประการที่สี่คือการดีดตบสาย 2 ระบบพร้อมกัน กล่าวคือระบบทำนองห่างประกอบกับการทอนทำนองเพลง ถือเป็นทำนอง 1 ชุด แล้วดีดทำนองดังกล่าวหลายๆ ชุดติดต่อกัน ประการที่ห้า คือดำเนินทำนองแบบการดีดเก็บแบบฝากในลักษณะที่เสียงลูกตกเป็นเสียงเดียวกันแบบคู่ 8 ได้แก่เสียงต่ำและเสียงสูง หลังจากนั้นทอนทำนองด้วยวิธีเดียวกันอีกชั้นหนึ่ง และประการสุดท้ายคือ “การดีดรัวรูดประกอบการดีดแบบทิงนอย” ซึ่งลักษณะการดำเนินทำนองเช่นนี้ยังไม่ปรากฏในการเดี่ยวจะเข้ทั่วไป
DOI: 10.14457/cu.the.2011.1517
title: การพัฒนาระบบการจัดการพัสดุคงคลัง : กรณีศึกษาคลังพัสดุทั่วไปกรมพลาธิการทหารเรือ กองทัพเรือ

description: วัตถุประสงค์ของวิทยานิพนธ์ฉบับนี้เพื่อศึกษาและประยุกต์ใช้ตัวแบบ EOQ (Economic Order Quantity) ร่วมกับจุดสั่งซื้อมาใช้ปรับปรุงคลังพัสดุทั่วไปของกรมพลาธิการทหารเรือ กองทัพเรือ โดยจัดทำแบบจำลองด้วยโปรแกรมคอมพิวเตอร์ Microsoft Excel จากผลการวิจัยพบว่า การประยุกต์ใช้ตัวแบบ EOQ ร่วมกับจุดสั่งซื้อได้อย่างเหมาะสม รวมทั้งยังสามารถลดค่าใช้จ่ายในการดำเนินงานลงได้ ผลของการวิจัยนี้พบว่า ปริมาณพัสดุคงคลังมาก ทำให้มูลค่าพัสดุคงคลังเฉลี่ยสูงเกิดต้นทุนในรูปพัสดุคงคลังจำนวนมากนำไปสู่ต้นทุนในการเก็บรักษาที่สูงรวมอยู่ด้วยในทางกลับกันพัสดุบางชนิดขาด ทำให้ไม่สามารถให้บริการกับหน่วยผู้ใช้ได้ ซึ่งสาเหตุของปัญหาพบว่าไม่มีรูปแบบและวิธีการจัดการพัสดุคงคลังที่มีประสิทธิภาพ ผลของงานวิจัยนี้ยังพบว่าการพัฒนารูปแบบการบริหารพัสดุคงคลังของพัสดุทั่วไปของกรมพลาธิการทหารเรือ ด้วยแบบจำลองที่พัฒนามา สามารถลดค่าใช้จ่ายการจัดการพัสดุ คงคลัง
DOI: 10.14457/cu.the.2011.1518
title: การศึกษาประสิทธิภาพของ 694 นาโนเมตร แฟรกชันนอลคิวสวิชรูบี้เลเซอร์ ในการรักษาฝ้าในคนไทย

description: ที่มา: ฝ้าเป็นโรคความผิดปกติของเม็ดสีที่พบได้บ่อยในคนเอเชีย รักษายากและมักไม่หายขาด การรักษาด้วยเลเซอร์หลายตัวยังให้ผลที่ไม่น่าพึงพอใจ การศึกษานี้จึงนำแฟรกชันนอลคิวสวิชรูบี้เลเซอร์ ซึ่งเป็นเลเซอร์รักษาเม็ดสีที่พัฒนาขึ้นใหม่มาใช้เพื่อการรักษา โดยหวังผลให้เป็นทางเลือกหนึ่งในการรักษาฝ้า วัตถุประสงค์: เพื่อศึกษาประสิทธิภาพการรักษาฝ้าและผลข้างเคียงจากการรักษาฝ้าด้วย 694 นาโนเมตร แฟรกชันนอลคิวสวิชรูบี้เลเซอร์ วิธีการศึกษา: ทำการรักษาผู้ป่วยฝ้า (ชนิดผสมและชนิดลึก) 20 คนโดยทำเปรียบกัน 2 ข้างของใบหน้า ด้วยเครื่อง แฟรกชั่นนอลคิวสวิชรูบี้เลเซอร์ (4 mm spot size, 2.5-4 J/cm2) จำนวนทั้งหมด 4 ครั้ง ห่างกัน 4 สัปดาห์ และตรวจติดตามทุก 4 สัปดาห์ นาน 3 เดือน ประเมินผลการรักษาด้วยการวัดเม็ดสีด้วยเครื่อง colorimeter, คะแนน modified Melasma Area Severity and Index score (modified MASI score), ความพึงพอใจในการรักษาโดยผู้ป่วยประเมินเอง และผลข้างเคียงจากการรักษา ผลการศึกษา: มีผู้ร่วมวิจัยจนจบ 20 คน มีความเข้มของสีผิวระดับ (Fitzpatrick skin phototype) 3-4 จากการศึกษาพบว่าอัตราการหายของฝ้าที่ 1 เดือน และ 3 เดือนหลังการรักษาด้วยเลเซอร์ครั้งสุดท้าย เท่ากับ 2.54% และ 1.18% และอัตราการหายของฝ้าด้านควบคุมเท่ากับ -4.06% และ –1.48% ตามลำดับ แต่ไม่มีความแตกต่างอย่างมีนัยสำคัญทางสถิติ (p-value = 0.617 และ 0.775 ตามลำดับ) เมื่อประเมินด้วย mMASI (ดูผลที่ 1 และ 3 เดือน หลังการรักษาด้วยเลเซอร์ครั้งสุดท้าย) พบว่าด้านเลเซอร์มีคะแนนความเข้มของสีผิวลดลงจาก 16.5+8.1 เป็น14.6+5.6, 15.2+6.5 และด้านควบคุมลดลงจาก 17.5+6.8 เป็น 14.9+5.9, 14.9+5.9 แต่ไม่มีความแตกต่างอย่างมีนัยสำคัญทางสถิติเช่นกัน (p-value = 0.736 และ 0.812 ตามลำดับ) ผลข้างเคียงที่พบได้แก่ ภาวะรอยดำและรอยขาวตามหลังการอักเสบ (Post-inflammatory hyper/hypopigmentation) และผื่นลมพิษ (Urticaria) สรุปผล: เลเซอร์ชนิด Fractional Q-switched ruby laser ไม่มีประสิทธิภาพในการรักษาฝ้าในคนไทย การรักษาด้วยเลเซอร์สามารถลดความเข้มของฝ้าชนิดผสมและชนิดลึกลงเล็กน้อย แต่ไม่แตกต่างจากกลุ่มควบคุมอย่างมีนัยสำคัญทางสถิติ
DOI: 10.14457/cu.the.2011.1519
title: การพัฒนาระบบสารสนเทศเพื่อการประเมินต้นทุนการผลิตชิ้นงานพลาสติกภายในรถยนต์

description: การประเมินต้นทุนการผลิตของผลิตภัณฑ์พลาสติกที่ใช้ภายในรถยนต์ มักมีความสำคัญต่อการประมาณราคาขายก่อนการนำเสนอสู่ลูกค้า และมักอาศัยการคาดคะเนของผู้ประเมิน ซึ่งบางครั้งอาจส่งผลให้เกิดความคลาดเคลื่อนและล่าช้าได้ งานวิจัยนี้จึงมีวัตถุประสงค์เพื่อจัดทำระบบสารสนเทศและฐานข้อมูลเพื่อช่วยในการประเมินต้นทุนการผลิตผลิตภัณฑ์พลาสติกที่ใช้ภายในรถยนต์ของโรงงานตัวอย่าง โดยได้ดำเนินการศึกษาตั้งแต่โครงสร้างผลิตภัณฑ์ โครงสร้างต้นทุนการผลิตชิ้นส่วนพลาสติก ออกแบบระบบฐานข้อมูลและจัดทำโปรแกรมเพื่อช่วยคำนวณต้นทุนการผลิต ด้วยโปรแกรมวิชวลสตูดิโอดอทเน็ต (Visual Studio .NET) และไมโครซอฟท์เอสคิวแอล เซิฟเวอร์ 2005 (Microsoft SQL Server 2005) จากนั้นเปรียบเทียบผลประมาณการต้นทุนการผลิตก่อนและหลังปรับปรุง ผลการศึกษาได้พัฒนาโปรแกรมประมาณการต้นทุนการผลิต ซึ่งประกอบด้วย (1) ข้อมูลนำเข้าโดยจำแนกตามโครงสร้างต้นทุนหลัก ได้แก่ ต้นทุนวัตถุดิบทางตรง ต้นทุนแรงงานทางตรง ต้นทุนโสหุ้ยโรงงาน ต้นทุนบรรจุภัณฑ์ ต้นทุนเครื่องมืออุปกรณ์ และต้นทุนค่าขนส่ง (2) ระบบฐานข้อมูลของโปรแกรม ได้แก่ ฐานข้อมูลเกี่ยวกับวัตถุดิบ แรงงาน การผลิต ค่าใช้จ่ายโรงงาน และแม่พิมพ์ (3) การรายงานผลต้นทุนการผลิต จากผลการประเมินพบว่าวิธีการปรับปรุงใหม่จะให้ต้นทุนการผลิตที่สูงกว่าวิธีการเดิม ทั้งนี้วิธีการใหม่ได้ปรับปรุงดังนี้ ด้านวัตถุดิบทางตรง ได้พิจารณาแยกรายการปริมาณการสูญเสียและสัดส่วนของเสียระหว่างกระบวนการฉีดและเคลือบผิว ด้านแรงงานทางตรงได้จำแนกอัตราค่าจ้างแรงงานตามระดับแรงงานที่ใช้ขณะที่วิธีการเดิมจะใช้วิธีการแบบถัวเฉลี่ย ด้านค่าโสหุ้ยโรงงานได้แยกพิจารณาออกจากเดิมซึ่งคิดรวมกับค่าแรงงาน
DOI: 10.14457/cu.the.2011.1520
title: แนวทางการฝึกอบรมสำหรับวิศวกรสนามในบริษัทผู้รับเหมาก่อสร้างไทย

description: งานวิจัยนี้มีวัตถุประสงค์เพื่อศึกษาและนำเสนอแนวทางการฝึกอบรมสำหรับวิศวกรสนามในบริษัทผู้รับเหมาก่อสร้างไทย โดยมีขั้นตอนการดำเนินการคือ 1) จัดทำแนวทางการฝึกอบรมเบื้องต้นสำหรับวิศวกรสนามโดยใช้ข้อมูลจากเอกสารและงานวิจัยที่เกี่ยวข้อง การสัมภาษณ์ผู้ที่เกี่ยวข้อง การตรวจสอบจากประสบการณ์การทำงาน และบทบาทหน้าที่วิศวกรสนาม ซึ่งแนวทางการฝึกอบรมประกอบด้วยหัวข้อการฝึกอบรม วิธีการฝึกอบรมตามประเภทของการถ่ายทอดองค์ความรู้ และระดับประสบการณ์ผู้เข้ารับการฝึกอบรม 2) ตรวจสอบความเหมาะสมของแนวทางการฝึกอบรมเพื่อหาข้อสรุปที่เป็นฉันทามติจากกลุ่มผู้เชี่ยวชาญ ได้แก่ ผู้จัดการโครงการ วิศวกรโครงการ และผู้ช่วยผู้จัดการโครงการ จำนวน 15 ราย โดยใช้เทคนิคเดลฟายแบบปรับปรุง (modified Delphi Technique) ในการวิเคราะห์ข้อมูลเพื่อหาฉันทามติ และ 3) ตรวจสอบฉันทามติของกลุ่มผู้เชี่ยวชาญ โดยใช้กลุ่มผู้ทรงคุณวุฒิ จำนวน 3 ราย จากผลการวิจัยพบว่า หัวข้อที่ควรฝึกอบรมวิศวกรสนามประกอบด้วย 16 รายการ โดยแบ่งเป็น 1) ระยะเริ่มต้นโครงการก่อสร้าง 3 รายการ 2) ช่วงระหว่างการก่อสร้าง 12 รายการ และ 3) ระยะสิ้นสุดโครงการก่อสร้าง 1 รายการ โดยใช้วิธีการฝึกอบรมซึ่งแบ่งตามประเภทของการถ่ายทอดองค์ความรู้ออกเป็น 3 ประเภท ได้แก่ ความรู้ (Knowledge) ทักษะ (Skill) และทัศนคติ (Attitude) ซึ่งประกอบด้วย การบรรยาย การสาธิต และการอภิปรายกลุ่มร่วมกับการแสดงบทบาทสมมุติ ตามลำดับ และระดับประสบการณ์ของผู้เข้าฝึกอบรมแบ่งออกเป็น 4 แบบ ได้แก่ 1) ตั้งแต่จบการศึกษาใหม่จนถึง 3 ปี 2) มีประสบการณ์แต่ไม่เกิน 3 ปี 3) มีประสบการณ์ 3 ปี ขึ้นไป และ 4) ตั้งแต่จบการศึกษาใหม่เป็นต้นไป นอกจากนี้ผลการวิจัยยังได้นำเสนอการจัดลำดับความสำคัญของแต่ละหัวข้อการฝึกอบรมสำหรับวิศวกรสนามในบริษัทผู้รับเหมาก่อสร้างไทย
DOI: 10.14457/cu.the.2011.1521
title: การเปรียบเทียบอัตราการเกิดอาการอ่อนล้าในคนไข้กลุ่มอาการพาร์กินสันและในประชากรปกติ

description: วัตถุประสงค์ เพื่อหาอัตราการเกิดของอาการอ่อนล้า และปัจจัยที่สัมพันธ์ต่อการเกิด อาการอ่อนล้าในคนไข้พาร์กินสัน บทนำ อาการอ่อนล้าเป็นอาการที่ไม่เกี่ยวกับการเคลื่อนไหวในคนไข้พาร์กินสัน และ พบว่าส่งผลต่อคุณภาพชีวิตของคนไข้ โดยอาการอ่อนล้าเป็นอาการที่คนไข้พาร์กินสันรู้สึกว่า ไม่สามารถที่จะทำและไม่รู้สึกที่พึงพอใจในการที่จะทำกิจกรรมใดๆ วิธีการวิจัย ศึกษาในคนไข้พาร์กินสันที่มารับการรักษาแบบคนไข้นอก จำนวน 49 คน และกลุ่มควบคุมเป็นคนไข้มาตรวจสุขภาพโดยอายุไม่แตกต่างกันระหว่างสองกลุ่ม ทำการ ประเมินอาการอ่อนล้าโดยใช้แบบสอบถามอาการอ่อนล้าในโรคพาร์กินสัน 16 ข้อ ประเมิน ความรุนแรงของโรค ประเมินภาวะอาการซึมเศร้า และปัญหาการนอนในคนไข้ทั้งสองกลุ่ม โดยทั้งสองกลุ่มต้องไม่มีปัญหาด้านความจำและการรับรู้ ผลการวิจัย พบว่าคนไข้พาร์กินสันมีอาการอ่อนล้า 19 คน จาก 49 คน คิดเป็นร้อย ละ 38.8 ซึ่งมากกว่ากลุ่มควบคุม ที่พบเพียง 2 คน จาก 49 คน คิดเป็นร้อยละ 4.1 โดยมีความ แตกต่างอย่างมีนัยสำคัญทางสถิติระหว่างสองกลุ่ม (P&lt;0.001) ไม่พบว่าภาวะอาการซึมเศร้า และปัญหาการนอนแตกต่างกันระหว่างสองกลุ่ม นอกจากนี้พบว่าคนไข้พาร์กินสันที่มีอาการ อ่อนล้ามีแนวโน้มจะมีอาการของโรครุนแรงกว่าคนไข้พาร์กินสันที่ไม่มีอาการอ่อนล้า สรุป อาการอ่อนล้าเป็นอีกอาการหนึ่งที่พบได้บ่อยในโรคพาร์กินสัน โดยคนไข้ทีอาการ ของโรคที่รุนแรงกว่ามีแนวโน้มที่จะเสี่ยงต่อการเกิดอาการอ่อนล้าได้มากขึ้น
DOI: 10.14457/cu.the.2011.1522
title: การปรับสภาพเบื้องต้นของเศษรากมันสำปะหลังในน้ำร้อนอัดความดัน

description: งานวิจัยนี้ศึกษากระบวนการปรับสภาพเบื้องต้นด้วยน้ำร้อนอัดความดันซึ่งเป็นกรรมวิธีที่ใช้สำหรับปรับสภาพเบื้องต้นชีวมวลชนิดลิกโนเซลลูโลส สำหรับนำไปใช้ในกระบวนการผลิตไบโอเอทานอล โดยในงานวิจัยนี้ได้นำเศษรากมันสำปะหลังมาเป็นวัตถุดิบในการทดลองการปรับสภาพเบื้องต้นในเครื่องปฏิกรณ์แบบแบตช์ โดยหลังจากการทำการทดลองแล้ว ของเหลวที่ได้จากขั้นตอนการปรับสภาพเบื้องต้น นำไปวิเคราะห์ด้วยเครื่องโครมาโทกราฟของเหลวประสิทธิภาพสูง เพื่อหาปริมาณน้ำตาลเพนโทส และ เฮกโซส ส่วนของแข็งที่ได้จากขั้นตอนการปรับสภาพเบื้องต้นนำไปผ่านกรรมวิธีการย่อยด้วยเอนไซม์ เพื่อหาประสิทธิภาพของการปรับสภาพเบื้องต้น ตัวแปรที่ส่งผลต่อประสิทธิภาพของการปรับสภาพได้แก่อุณหภูมิ ความดัน อัตราส่วนของแข็งต่อน้ำ และ เวลาในการปรับสภาพ โดยขั้นตอนการย่อยด้วยเอนไซม์ใช้เซลลูเลส เพื่อทำการไฮโดรไลซ์เซลลูโลส โดยควบคุมค่า ความเป็นกรด-เบสที่ 4.8 ด้วยบัฟเฟอร์ซิเตรต เป็นเวลา 48 ชั่วโมง โดย ณ ภาวะที่เหมาะสมสำหรับการปรับสภาพเบื้องต้นเศษรากมันสำปะหลังด้วยน้ำร้อนอัดความดัน ทำให้สามารถผลิตน้ำตาลกลูโคสจากขั้นตอนการย่อยด้วยเอนไซม์เซลลูเลสได้ความเข้มข้นสูงสุด 32 กรัมต่อลิตร